OpenLLM-France/wikimedia huggingface dataset:
# Crownpoint

Crownpoint (navaho Tʼiistsʼóóz Ńdeeshgizh) és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 2.630 habitants.

## Demografia

Segons el cens del 2000, Crownpoint tenia 2.630 habitants, 749 habitatges, i 599 famílies. La densitat de població era de 143,8 habitants per km².
Dels 749 habitatges en un 49,4% hi vivien nens de menys de 18 anys, en un 45,7% hi vivien parelles casades, en un 27,4% dones solteres, i en un 19,9% no eren unitats familiars. En el 17,4% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,51 i el nombre mitjà de persones que vivien en cada família era de 4,03.
Per edats la població es repartia de la següent manera: un 39,7% tenia menys de 18 anys, un 9,4% entre 18 i 24, un 27,6% entre 25 i 44, un 19,4% de 45 a 60 i un 3,9% 65 anys o més.
L'edat mediana era de 26 anys. Per cada 100 dones de 18 o més anys hi havia 80,7 homes.
La renda mediana per habitatge era de 29.792 $ i la renda mediana per família de 31.384 $. Els homes tenien una renda mediana de 25.040 $ mentre que les dones 24.704 $. La renda per capita de la població era de 9.964 $. Aproximadament el 26,1% de les famílies i el 27,3% de la població estaven per davall del llindar de pobresa.
El segons el cens dels Estats Units de 2010 el 89,09% dels habitants són nadius americans i el 8,78% blancs.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crownpoint». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Crownpoint». American Fact Finder. Oficina del Cens dels Estats Units, 12-01-2010.
# Crowningshieldita

La crowningshieldita és un mineral de la classe dels sulfurs. Rep el nom en honor de George Robert Crowningshield (16 de juny de 1919, Colorado Springs, Colorado, EUA - 8 de novembre de 2006, Hightstown, Nova Jersey, EUA), investigador del Gemological Institute of America (GIA). Entre altres èxits, va descobrir una característica espectroscòpica per a la detecció de diamants irradiats grocs i va ajudar a desenvolupar el sistema de classificació de diamants de l'Institut als anys cinquanta.

## Característiques

La crowningshieldita és un sulfur de fórmula química (Ni$_{0.9}$Fe$_{0.10}$)S. Es tracta d'una espècie aprovada per l'Associació Mineralògica Internacional, i publicada per primera vegada el 2021. Cristal·litza en el sistema hexagonal. Sembla ser una espècie polimorfa de la mil·lerita.
Les mostres que van servir per a determinar l'espècie, el que es coneix com a material tipus, es troben conservats al Museu de Mineralogia del Departament de Geosciències de la Universitat de Pàdua, a Itàlia, amb el número de catàleg: mm 20501, i al museu de l'Institut Gemmològic d'Amèrica, a Carlsbad, Califòrnia.

## Formació i jaciments

Va ser descoberta a la mina Letseng-La-Terae, al mont Maluti (districte de Mokhotlong, Lesotho), on es troba associada a hematites i grafit, com a inclusions en diamants. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Crowningshieldite» (en anglès). Mindat. [Consulta: 15 juliol 2021].
# Desplaçament angular

El desplaçament angular d'un cos és l'angle (que es pot expressar en radians, graus, revolucions o qualsevol altra mesura angular) amb el qual s'indica un gir d'un element al voltant d'un eix de rotació determinat, respecte a una orientació inicial i un sentit específic.
Quan un cos gira entorn al seu eix, el moviment no es pot analitzar com el d'una partícula, ja que durant el moviment circular experimenta una velocitat i acceleració canviant en qualsevol instant (t). Quan es tracta d'una rotació d'un objecte, el cas més simple és considerar-lo com un sòlid rígid, és a dir considerar que la distància entre totes les seves partícules es manté constant independentment del moviment del cos. Des d'un punt de vista pràctic, qualsevol objecte es potencialment deformable, però en un gran nombre de casos, la magnitud d'aquestes deformacions es despreciable. La rotació d'un cos rígid respecte a un eix fix es denomina moviment rotatiu.

## Mesuraments

El desplaçament angular es mesura habitualment en radians o en graus. L'ús dels radians proporciona una relació molt simple entre la distància recorreguda al voltant d'un cercle i la distància r des del centre de gir:
θ= s/r
Per exemple, si un cos gira 360 graus al voltant d'una circumferència de radi r, el desplaçament angular ve donat per la distància recorreguda al voltant del cercle, que és $\theta ={\frac {2\pi r}{r}}$. Això es pot simplificar a $\theta =2\pi$, resultant que una revolució és igual a $2\pi$ radiants.
Quan una partícula viatja del punt P al punt Q en un interval de temps, el radi del cercle passa per un canvi d'angle, que és igual al seu desplaçament angular.

## Tres dimensions

En tres dimensions, el desplaçament angular és una entitat com una direcció i una magnitud. La direcció específica el eix de rotació, que sempre existeix en virtut del teorema de rotació d'Euler; i la magnitud indica el valor de la rotació expressada en radiants al voltant d'aquell eix. Aquesta expressió es denomina notació axial-angular de l'angle dirat.
Tot i tenir direcció i sentit, el desplaçament angular no és un vector pròpiament dit perquè no obeeix a la llei commutativa per a la suma.

### Notació matricial

Donat que qualsevol marc de referència en l'espai es pot descriure mitjançant una matriu de rotació, el desplaçament entre ells també pot descriure's mediant una matriu de rotació. Siguent A0 i Af dues matrius, la matriu de desplaçament angular entre elles es pot obtenir com Af · Ao elevat a la menys 1. Quan aquest producte es realitza com una diferència molt petita entre diversos sistemes de referència, s'obté una matriu pròxima a la identitat.
En el límit, es genera una matriu de rotació infinitesimal.
# Diana: The Rose Conspiracy

Diana: The Rose Conspiracy és un curtmetratge uruguaià dirigit per Martín Sastre el 2005. Protagonitzada per la professora d'anglès Denise Watson, la pel·lícula tracta sobre la vida de la Princesa Diana de Gal·les.
La pel·lícula va ser premiada per l'Associació Italiana de Crítics d'Art. Durant l'estrena del curtmetratge, va aparèixer a la premsa escrita amb títols com «Diana, Princess of Wales, alive in Uruguay» (Diana, Princesa de Gal·les, viva a l'Uruguai). Actualment, la pel·lícula només pot ser vista als museus, col·leccions privades i en grups reduïts d'art escènic.

## Argument

La pel·lícula presenta una visió alternativa de la mort de Diana de Gal·les. Diana no va morir a París sinó que va fingir la seva pròpia mort i ara viu en un barri obrer de Montevideo, a l'Uruguai.

## Referències

* ↑ «Lady Di vive en Uruguay» (en castellà). infobae.com. Arxivat de l'original el 2007-10-10. [Consulta: 19 febrer 2012].
* ↑ Ezabella, Fernanda. «Vídeo do artista Martín Sastre revive Lady Di em favela uruguaia» (en portuguès). UOL Entretenimento, 24-08-2008. [Consulta: 19 febrer 2012].
# Diana Aguavil

Diana Aguavil (Otongo Mapalí, 10 d'agost de 1983) és una dirigent indígena equatoriana, la primera dona governadora dels tsachila després de 104 anys d'història. També és la segona dona que s'hi ha presentat candidata.
Filla de l'exgovernador tsachila Héctor Aguavil, assassinat el febrer del 2018, estudiava una tecnologia en Parvulari a l'Instituto Japón quan es va proposar com a líder del grup indígena. Ja havia fet nou semestres a la Universitat UTE en Hoteleria i Turisme. En les eleccions, l'agost del 2018, va rebre més vots que els seus dos contrincants i la seva victòria va ser reconeguda pel Consell Nacional Electoral de l'Estat equatorià. Va succeir, doncs, Javier Aguavil.
L'abril del 2019, l'Assemblea Nacional de l'Equador la va condecorar amb un reconeixement al mèrit social pel càrrec extraordinàriament obtingut, a més d'atorgar-li un Acord Legislatiu en el qual s'exalta la seva vàlua i treball i es pondera la seva invariable disposició i entrega a favor del col·lectiu enfront de l'individu. Aquesta premiació va ser en el marc de la celebració de la tradicional festa del Kasama, que enalteix els valors identitaris del poble tsachila.
Forma part del partit polític Alianza Tsáchila. Té una filla.

## Referències

* 1 2 3 Espinosa, María Victoria. «Diana Aguavil busca unidad de la nacionalidad Tsáchila» (en castellà). El Comercio, 30-08-2018. [Consulta: 12 abril 2019].
* 1 2 «Diana Aguavil es posesionada como la primera gobernadora de la nacionalidad Tsáchila» (en castellà). Diario La Hora, 25-08-2018. [Consulta: 12 abril 2019].
* ↑ «Diana Aguavil, la primera gobernadora de la Nacionalidad Tsáchila». hablaec.com. Arxivat de l'original el 12 abril 2019. [Consulta: 12 abril 2019].
* ↑ «Diana Aguavil Calazacón busca gobernar la nacionalidad Tsáchila» (en castellà). Diario La Hora, 08-08-2018. [Consulta: 12 abril 2019].
* ↑ «Cuatro años de la muerte de Héctor Aguavil» (en castellà). Diario La Hora, 17-02-2022. [Consulta: 27 març 2023].
* 1 2 «Diana Aguavil, la primera gobernadora de tsáchilas» (en castellà). El Universo, 31-08-2018. [Consulta: 27 març 2023].
* ↑ «Asamblea condecoró a la primera mujer gobernadora de nacionalidad Tsáchila» (en espanyol europeu). El Telégrafo, 12-04-2019. Arxivat de l'original el 12 abril 2019. [Consulta: 12 abril 2019].
* ↑ «Tsáchilas preparan fiesta del Kasama» (en castellà). El Universo, 31-03-2019. [Consulta: 12 abril 2019].
* ↑ «Asamblea condecoró a Diana Aguavil, primera mujer gobernadora de la nacionalidad Tsáchila». ecuadorenvivo.com. Arxivat de l'original el 12 abril 2019. [Consulta: 12 abril 2019].
# Departament de Zacapa

El departament de Zacapa és a la regió Nord-Oriental de la República de Guatemala. Limita al Nord amb els departaments d'Alta Verapaz i Izabal; al Sud amb el departament de Chiquimula i el departament de Jalapa; a l'Est amb el departament d'Izabal i la República d'Hondures; i a l'Oest amb el departament d'El Progreso. La capital departamental és Zacapa. Per la seva configuració geogràfica que és bastant variada, les seves altures oscil·len entre els 130 msnm a Gualán i els 880 en el municipi de la Unión, el seu clima és càlid. Zacapa està habitat en la seva majoria per descendents europeus en la seva majoria d'origen espanyol.

## Història

Segons Fuentes y Guzmán el nom d'aquest departament s'origina del nàhuatl Zacatl (= Zacate o herba), i apán (en el riu), paraula que al seu torn es compon d'atl (= aigua, riu), i apán (= locatiu que significa en). Zacapa significa sobre el riu de l'herba.
Zacapa era un dels territoris que pertanyia al Corregiment de Chiquimula, del qual es va desprendre per formar l'actual departament creat per decret número 31 de l'Executiu, el 10 de novembre de 1871. El capità Francisco Antonio de Fuentes y Guzmán, va anotar en la seva Recordación Florida que els poblats del que en l'actualitat és la part oest del país van quedar pacificats per abril de 1530, encara una dècada més tard es consideraven alçats en la seva major part. A més, en l'obra publicada, les cites del cronista entorn de les Actes de Cabildo, no guarden relació entre si, la qual cosa ha dificultat la recerca en tractar de comprovar fets esdevinguts durant els decennis següents a l'arribada dels espanyols al país en 1524.
Conforme a documents que existeixen en l'Arxiu General de Centreamèrica de 1535 es fa esment del poblat de Zacatlán o Cacitlán, que és l'actual capçalera de Zacapa, esmentada també amb aquest nom. És possible que l'evangelització que va seguir als encomenderos, s'hagi iniciat per la quarta dècada del segle xvi. És així mateix que el Corregiment de Chiquimula s'hagi format a mitjans del segle xvi, no havent-hi oposat a la data documentació sobre aquest tema, ja que els respectius nomenaments per a Corregidors s'expediren des de 1545. No s'ha localitzat a la data que el territori que actualment ocupa el departament, hagi estat incorporat al Corregiment de Cazabastlán ni al de Chiquimula de la Sierra. Al com corresponia per l'època en què Juarros va publicar la seva obra a principis del segle xix.

## Divisió administrativa

Compta 10 municipis que són:
* Cabañas
* Estanzuela
* Gualán
* Huité
* La Unión
* Río Hondo
* San Diego
* Teculután
* Usumatlán
* Zacapa

## Idioma

Com a efecte de la presència dels espanyols a la regió oriental de Guatemala, durant els segles xvii al XVIII, és l'espanyol l'idioma general, no obstant això, existeix un percentatge de la població, especialment el municipi de la Unión que té presència del grup maia chort'i, amb el seu propi idioma.

## Enllaços externs

* Departament de Zacapa Arxivat 2012-01-10 a Wayback Machine.
# Diagramma

Diagramma és un gènere de peixos pertanyent a la família dels hemúlids.

## Taxonomia

* Diagramma centurio (Cuvier, 1830)
* Diagramma labiosum (Macleay, 1883)
* Diagramma melanacrum (Johnson & Randall, 2001)
* Diagramma pictum (Thunberg, 1792)
* Diagramma punctatum (Cuvier, 1830)

## Referències

* ↑ The Taxonomicon (anglès)
* 1 2 Cuvier, G. & Valenciennes, A., 1830. Histoire naturelle des poissons. Tome cinquième. Livre cinquième. Des Sciénoïdes. Histoire naturelle des poissons. v. 5: i-xxviii + 1-499 + 4 pp., Pls. 100-140.
* ↑ Macleay, W., 1883. Notes on a collection of fishes from the Burdekin and Mary rivers, Queensland. Proceedings of the Linnean Society of New South Wales v. 8 (pt 2): 199-213.
* ↑ Johnson, J. W., J. E. Randall & S. F. Chenoweth, 2001. Diagramma melanacrum new species of haemulid fish from Indonesia, Borneo and the Philippines with generic review. Mem. Queensl. Mus. v. 46 (pt 2): 657-676.
* ↑ Thunberg, C. P., 1792. Åtskillige förut okánde Fiskar af abborslágtet. Kongliga Vetenskaps Akademiens nya Handlingar, Stockholm v. 13 (for 1792): 141-143, Pl. 5.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
# Diagrama foliar

Un diagrama foliar, en botànica, és la representació gràfica que permet saber la fil·lotaxi, és a dir, la disposició de les fulles a la tija d'una planta.

## Referències

* ↑ Jaramillo 2006: p. 108
* ↑ DDAA 2004: p. 132
* ↑ «Diagrama foliar». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Jaramillo Plitt, José. La flor y otros órganos derivados (en castellà). Manizales: Universitat de Caldas, octubre de 2006. ISBN 978-958-8231-94-5 [Consulta: 8 abril 2012].
* Aguilella Palasi, Antoni; Puche Pinazo, Felisa. Diccionari de botànica. Universitat de València, 2004 (Educació. Materials). ISBN 978-84-370-8639-2 [Consulta: 8 abril 2012].
# Davina Lewis

Lady Davina Elizabeth Alice Benedikte Lewis (nascuda Windsor, 19 de novembre de 1977) és la filla gran de Ricard i Brígida de Gloucester. L'any 2021 ocupava el lloc 33è en la línia de successió al tron britànic.

## Biografia
### Primers anys

Lewis va néixer a l'Hospital de St. Mary. Va ser batejada el 19 de febrer de 1978 a Barnwell, Northamptonshire. Va créixer al palau de Kensington. Lady Davina va ser educada en el Kensington Preparatory School a Notting Hill i més tard a St George's School a Ascot. Es va graduar en estudis mediàtics a la University of the West of England.

### Matrimoni i descendència

El 31 de juliol de 2004 es va casar amb el neozelandès Gary Christie Lewis (nascut el 1970). Lewis és un fuster que gestiona un negoci de restauracions i és un entusiasta del surf, i té un fill, Ari (nascut el 1992) d'una relació anterior. La parella es coneixia des de feia quatre anys, havent-se conegut a unes vacances a Bali. Per diversos anys van mantenir en secret la seva relació. És el fill de Larry Lewis, un constructor maorí que va quedar segon en els Golden Shears el 1982. El seu oncle és el conegut autor Witi Ihimaera qui va escriure The Whale Rider, de la qual es va fer una adaptació filmatogràfica.
Gary Lewis és el primer maori a unir-se a la Família Reial, en casar-se amb la filla d'un príncep britànic. Ja que és descendent del rei Jordi II i hereva potencial al tron britànica, va haver de tenir una llicència de matrimoni. El 20 de juliol de 2004, es va comunicar que la Reina havia donat el seu consentiment. Les noces van tenir lloc en una capella al palau de Kensington, la llar de la infància de Davina. A part del duc i la duquessa de Gloucester i els germans de la núvia, cap altre membre de la Família Reial Britànica va estar present; només amics i familiars.
Davina va donar a llum la seva primera filla, Senna Kowhai, el 22 de juny de 2010 i al seu fill Tane Mahuta el 25 de maig de 2012. El seu fill va ser nomenat en honor del Tane Mahuta, un arbre gegant localitzat a Nova Zelanda.
Fins al 26 de març de 2015, Tane estava per sobre de Senna en la línia de successió al tron britànic però després de l'Acta de successió a la Corona que va tenir efecte a tots els regnes de la mancomunitat el 2015, Senna i Tane es van convertir en la 28è i 29è en la línia de successió al tron (ara 31è i 32è), respectivament.
Lewis no porta a terme funcions oficials però acudeix a esdeveniments familiars i a casaments reials. Lady Davina i Gary Lewis van ser convidats a la recepció de la Reina per als membres de l'All Blacks al palau de Buckingham el 2005. Ella i el seu marit també van assistir al casament reial entre Guillem de Cambridge i Catherine Middleton el 2011.
# Davis

«Davis» té aquests significats:
* Toponímia:
** Davis (Califòrnia), localitat estatunidenca de l'estat de Califòrnia
** Davis (Dakota del Sud), localitat estatunidenca de l'estat de Dakota del Sud
** Davis (Illinois), localitat estatunidenca de l'estat d'Illinois
** Davis (Oklahoma), localitat estatunidenca de l'estat d'Oklahoma
** Davis (Virgínia de l'Oest), localitat estatunidenca de l'estat de Virgínia de l'Oest
* Biografies:
** Lawrence James Davis (? - Brooklyn, 2011), escriptor americà que va centrar les seves novel·les a Brooklyn (Nova York)
** Mackenzie Davis
# Diegogattaïta

La diegogattaïta és un mineral de la classe dels silicats. Rep el nom en honor de Giacomo Diego Gatta (1974-), professor de Ciències Minerals al Departament de Ciències de la Terra de la Universitat de Milà (Itàlia). El professor Gatta ha publicat extensament sobre les estructures i la química del cristall de les zeolites i dels silicats relacionats amb les estructures de gàbia, que tenen un ampli interès mineralògic i tecnològic.

## Característiques

La diegogattaïta és un silicat de fórmula química Na₂CaCu₂Si₈O$_{20}$·H₂O. Cristal·litza en el sistema monoclínic. La seva duresa a l'escala de Mohs es troba entre 5 i 6.

## Formació i jaciments

Va ser descoberta a la mina Wessels, situada a Hotazel, dins el camp de manganès del Kalahari, al Cap Septentrional (Sud-àfrica). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Diegogattaite» (en anglès). Mindat. [Consulta: 14 agost 2019].
# De l'infern a Texas

De l'infern a Texas (títol original:From Hell to Texas) és un western dirigit per Henry Hathaway el 1958. Està doblada al català.

## Argument

Tod Lohman, un noi tranquil, ha causat tanmateix la mort accidental de John Boyd. El pare i els dos altres germans de Boyd l'acorralen per matar-lo. Tod no voldria matar de nou. De resultes de diversos atacs, aconsegueix escapar-se sense matar els que el persegueixen. Troba en Amos Bradley un amic. Només quan aquest sigui abatut pels Boyd, Tod es decidirà a fer ús del seu dret de legítima defensa.

## Repartiment

* Don Murray: Tod Lohman
* Diane Varsi: Juanita Bradley
* Chill Wills: Amos Bradley
* Dennis Hopper: Tom Boyd
* R. G. Armstrong: Hunter Boyd
* Jay C. Flippen: Jake Leffertfinger
* Margo: Mrs. Bradley
* John Larch: Hal Carmody
* Ken Scott: Otis Boyd
* Rodolfo Acosta: Bayliss
* Harry Carey Jr.: Trueblood

## Referències

* ↑ «From Hell to Texas (1958) - Henry Hathaway - Synopsis, Characteristics, Moods, Themes and Related - AllMovie». [Consulta: 14 octubre 2018].
* ↑ «De l'infern a Texas». esadir.cat. [Consulta: 4 febrer 2024].
# Debat Constituent

Debat Constituent, o Debat Catalunya XXI, és una associació que promou un procés participatiu transversal, inclusiu i plural per establir les bases constitucionals per al futur polític de Catalunya.

## Vegeu també

* Consell Assessor per a l'impuls d'un Fòrum Cívic i Social pel Debat Constituent

## Referències

* ↑ «El Debat Constituent engegarà la fase participativa ciutadana a partir del febrer». Nació Digital, 18-01-2020. [Consulta: 29 desembre 2020].
* ↑ «Debat Constituent preveu entregar les seves conclusions al Parlament el setembre de l’any que ve». El Punt Avui, 29-10-2020. [Consulta: 29 desembre 2020].
* ↑ «Debat Constituent preguntarà sobre la futura constitució catalana a la nova web». Vilaweb, 29-12-2020. [Consulta: 29 desembre 2020].

## Enllaços externs

* Debat Constituent
# Disneymania 5

DisneyMania 5 és el cinquè disc de la sèrie de DisneyMania. Es va estrenar el 27 de març del 2007. L'àlbum ofereix quatre de les estrelles de High School Musical, Ashley Tisdale, Vanessa Hudgens, Lucas Grabeel, Corbin Bleu i Drew Seeley. L'àlbum ofereix altres estrelles relacionades amb Disney. L'àlbum va quedar a la cartellera 200 en posició 14 amb vendes de 44.000 unitats, el principi més alt per a un àlbum de Disneymania fins a la data. Ha venut des de llavors 159.838 unitats.

## Cançons

* Miley Cyrus - "Part of Your World" (The Little Mermaid)
* Corbin Bleu - "Two Worlds" (Tarzan)
* The Cheetah Girls - "So This Is Love" (La Ventafocs)
* Jonas Brothers - "I Wanna Be Like You" (El llibre de la selva)
* Jordan Pruitt - "When She Loved Me" (Toy Story 2)
* Ashley Tisdale - "Kiss the Girl" (The Little Mermaid)
* T-Gangers - "The Second Star to the Right" (Peter Pan)
* Hayden Panettiere - "Cruella de Vil" (101 dàlmates)
* Vanessa Hudgens - "Colors of the Wind" (Pocahontas)
* Lucas Grabeel - "Go the Distance" (Hèrcules)
* B5 - "The Siamese Cat Song" (La dama i el rodamón)
* Everlife - "Reflection" (Mulan)
* The Go-Go's - "Let's Get Together" (The Parent Trap)
* Keke Palmer - "True to Your Heart" (Mulan)
* Drew Seeley - "Find Yourself" (Cars)

## Charts

| Chart (2007) | Posició |
| Billboard 200 | 14 |
| Top Kids Audio | 1 |

## Singles

* "Kiss the Girl" - Ashley Tisdale (#81 US)
* "The Second Star to the Right" - T-Gangers
* "So This Is Love" - The Cheetah Girls

## Enllaços externs

* Disneymania 4 (anglès)
# Dokument Fanny och Alexander

Dokument Fanny och Alexander (Documental de Fanny i Alexandre) és un documental suec d'Ingmar Bergman estrenat el 1986, produït per l'Institut de cinema de Suècia (Svenska Filminstitutet). El documental tracta sobre el rodatge de la pel·lícula Fanny i Alexander (1982) del mateix Ingmar Bergman.

## Premis

Va rebre els premis de millor documental al Chicago International Film Festival de 1986 i el premi Golden Gate com a Millor pel·lícula sobre pel·lícules al San Francisco International Film Festival de 1987.

## Repartiment

* Daniel Bergman
* Ingmar Bergman
* Gunnar Björnstrand
* Allan Edwall
* Ewa Fröling
* Erland Josephson
* Lars Karlsson
* Sven Nykvist (cap operador de la pel·lícula)
* Ulf Pramfors
* Peter Schildt
* Gunn Wållgren

## Referències

* ↑ «Dokument Fanny och Alexander». Ingmar Bergman. Arxivat de l'original el 2016-03-03. [Consulta: 26 juny 2013].

## Enllaços externs

* Fitxa a Svensk Filmdatabas (suec)
* Stiftelsen Ingmar Bergman Arxivat 2016-03-03 a Wayback Machine. (suec)